זגורי אימפריה

"זגורי אימפריה" היא סדרת דרמה קומית ישראלית. היא נכתבה בידי מאור זגורי, שגם ביים את העונה השנייה, ועלתה לשידור ב-8 באפריל 2014 בערוץ HOT3. הסדרה זכתה בפרס האקדמיה לטלוויזיה. עלילת הסדרה עוקבת אחר משפחת זגורי, משפחה מבאר שבע הנאבקת להסיר קללה אפלה שהוטלה עליה בעקבות מות הסב. 

בשנת 2014 היה הצירוף "זגורי אימפריה" למונח המחופש ביותר בגוגל בישראל.

באוקטובר 2020 הודיע יוצר הסדרה מאור זגורי על העונה השלישית לסדרה שתעסוק בחיי המשפחה בתקופת הקורונה. העונה עלתה לשידור ב-HOT ב-25 בדצמבר 2025.

 צילומים 
שתי העונות הראשונות צולמו ברצף: העונה הראשונה עלתה באפריל 2014, והעונה השנייה שודרה בפברואר 2015. ב-18 באוקטובר 2020 הודיע זגורי שהסדרה תשוב לעונה נוספת, ללא השתתפותו של משה איבגי, וצילומיה החלו בפברואר 2024. חלקים מצילומי הסדרה נערכו במרכז המסחרי של שכונת נחלת יהודה שבראשון לציון, אותו אתר בו צולם הסרט "חולה אהבה בשיכון ג'", גם הוא בכיכובו של איבגי.

עלילה
עונות 1–2
משפחת זגורי מורכבת מזוג הורים, שמונה ילדים – כולם תחת קורת גג אחת – חיה בסערה תמידית. אביאל (עוז זהבי), קצין תותחנים מצטיין, שב לבית משפחתו בבאר שבע לאחר שמונה שנות נתק, לאחר שהוזעק עקב מצבו של סבו הגוסס. רגע לפני מותו, משביע הסב את אביאל לקיים נדר מסתורי, המוביל להטלת קללה על המשפחה. מעתה, כל כישלון הפוקד את בני המשפחה מיוחס לקללה, אותה הם מנסים להסיר. אביאל נאלץ בלחץ אימו ויויאן (שרה פון שוורצה), להישאר בבית ולקיים את הנדר כדי להסיר את הקללה. עד שובו של אביאל, החיים בבית המשפחה התנהלו תחת שרביטו של אלברט (משה איבגי), אב המשפחה. שובו של אביאל פותח סכסוכים ישנים מחדש ומעמיד אותו בעימותים עם אביו ואחותו אבישג (חן אמסלם). נחמתו היחידה של אביאל היא חידוש יחסיו עם אהבת נעוריו ליזי (נינט טייב). בסיום העונה נחשפת משמעות הצוואה של הסב: "להחזיר עטרה ליושנה" – טקס סוּלְחָה מסורתי שבו מורחים דם טלה על הקיר מאחורי ביתו. בני המשפחה שוברים את הקיר, שם הם מוצאים חמישה בקבוקי יין קידוש ישנים שהשאיר הסב בירושה. לאחר שבני המשפחה שותים שלושה בקבוקים ואחד נשבר, הם מגלים שכל בקבוק היה שווה הון.

עונה 3
העלילה קופצת שבע שנים קדימה כשהמשפחה מתמודדת עם בית מתרוקן, ילדים שהתבגרו, היעלמותו של ראש המשפחה בבר, וחזרתו של אביאל הבן השלישי לטפל במשברים החדשים. העונה מתמקדת בניסיון לשקם את ההריסות, התמודדות עם השלכות העבר, ושינויים דרמטיים בחיי הגיבורים, בצל הניסיון להסיר את הקללה המשפחתית.

צוות השחקנים והדמויות
משפחת זגורי 
שם הדמותשם השחקן/יתעונותתיאוראלברט "בבר" זגורימשה איבגי1-2אב המשפחה. כריזמטי, כוחני וערמומי. אוהב למשוך תשומת לב ולשלוט בבני הבית. קנאי לבתו אבישג ואוהב אותה מכל הילדים. עלה לארץ לבדו ומשפחתו נספתה באוניית "אגוז". סבא פינטו מצא אותו כילד יתום במעברה ואימץ אותו. אשתו מסובבת אותו על האצבע. נכנס לכלא בעונה השנייה ושוחרר בסוף העונה. דמותו נעדרת בעונה 3.ויויאן "ויוי" זגורישרה פון שוורצה1-3אם המשפחה. לבבית ודואגת אך לעיתים גם מניפולטיבית. מאמינה באמונות טפלות. חולה בסוכרת. אוהבת את אביאל ומקנאה בחברה שלו. גרמה לבעלה בבר לשלוח את אביאל לפנימיה בצפון בגלל שהתקרב לאבישג. מתגלה במהלך הסדרה שהיא זו שהרסה לאביה, פינטו, את הקריירה בפלאפל שלו במלחמת יום כיפור.מרים "מירי" אלבזיפית אסולין1-3הבת הבכורה. רווקה ממורמרת, בעלת אובססיית ניקיון ותחושות קיפוח. מתלוננת שבשמות כל אחיה מופיעה הקידומת "אבי" ובדיעבד מגלה שבבר בחר לקרוא לה כך על שם אמו, כדי להשאיר לעצמו ילדה אחת שלא תוקדש לסב המשפחה. בעונה הראשונה נפרדת מעמי, מחוזרת על ידי חמוד הבדואי, אך עוזבת אותו בשל התנגדות המשפחה. בעונה השנייה מתארסת לניר, אך לבסוף מגלה שהוא הומו ועוזבת אותו. נישאת לאלבז בסוף העונה השנייה.אברהם "אבי" זגוריקובי מימון1-3הבן השני במשפחה. שוטר תמים המנוצל על ידי אלברט. אב לישראל, המתגורר עם אמו מישל בנתניה. אבי ומישל הכירו בחופשה באילת. בדיעבד התברר שהיא נשואה, ונכנסה להיריון מאבי. בעונה השנייה, היא שוב נכנסת להיריון ממנו.אביאל זגוריעוז זהבי1-3 הבן השלישי במשפחה, יפה, חכם וקצין מצטיין בדרגת רב-סרן. הילד המועדף על האם ויויאן. גורש מהבית בנערותו, התחנך בפנימייה אליטיסטית והיה בנתק ארוך מהמשפחה. שינה את שם משפחתו ל"גור" אולם בסוף הסדרה חוזר ל"זגורי". נמצא בעימות מתמיד עם אביו בבר ועם אחותו אבישג. חוזר לבאר שבע לבקשת סבו הגוסס ונאלץ להישאר שם עקב נדר שדרש ממנו לנדור סבו. אבישג "שוגי" זגוריחן אמסלם1-3הבת הרביעית במשפחה. יפה, שאפתנית וכריזמטית, עם מזג חם ולשון חדה, אך מתקשה לגבש כיוון ברור לחייה. שולטת באביה ובבן זוגה דודו. נכנסת להריון מדודו אך באמצע העונה השנייה מחליטה להפיל את התינוק בניגוד לרצונו. בהמשך פוגשת בדינו, עבריין ואיש עסקים, ונקשרת אליו מקצועית ובהמשך גם רומנטית. לבסוף מגלה כי אהבתה נתונה לדודו, חוזרת אליו ועוברת לגור איתו בתל אביב.אביתר "אביה" מכלוף זגוריישראל אטיאס1-3הבן החמישי במשפחה. זמר ים-תיכוני בתחילת דרכו. תמים ונקלע לצרות. מנסה להתקבל לתחרות שירה תחת הכינוי "צ'או", כינוי של עבריין מבאר שבע, מה שמוביל להסתבכות ואף למאסר. בן זוגה של ויקי.אבישי זגורידניאל סבג1-3הבן השישי במשפחה. חכם אך חריג ולעיתים מתקשה להבין מצבים חברתיים. כשהיה תינוק עבר תאונה כשאביאל ואבישג הפילו אותו על ראשו. מתנצר בטעות וחולם להקים דת חדשה "נוצמוסלמהודים" המשלבת את שלוש הדתות האברהמיות. מספר בדיחות מילוליות. בן זוגה של שמרית.אביר זגוריאייל שיקרצי1-3הבן השביעי במשפחה. ערס סוער, מרבה לקלל, בלגניסט, ואוהד הפועל באר שבע. נפתח לו תיק פלילי לאחר שלקח מפתח מתיק של ילד מהכיתה שלו ושכפל אותו בעזרת פלסטלינה. קנאי לאביגיל אחותו הקטנה, ומשתגע כששומע שהיא בזוגיות עם חברו ויריבו לירן.אביגיל זגוריהילה הרוש1-3בת הזקונים. ילדותית אך חכמה, ומתבגרת עם הזמן. בזוגיות עם לירן ומתחילה לדרוש שיתייחסו אליה כבוגרת.

 משפחת פינטו 
שם הדמותשם השחקן/יתעונותתיאוראברהם פינטואברהם סלקטר1אביה של ויויאן. בעל דוכן פלאפל בשם "מלך הלאפל". מצא את בבר כילד יתום במעברה ואימץ אותו. לאחר שגילה שבתו ואלברט מאוהבים, גירש את שניהם, ובחתונתם זרק עליהם ביצים. כשאלברט פתח מולו דוכן פלאפל בשם "מלך הפלאפל המקורי", נפגע קשות, הסתגר בביתו ולא דיבר עם כל משפחת זגורי, פרט לאביאל. לפני מותו השביע את אביאל לפתוח מחדש את דוכן הפלאפל שלו.מסעודה פינטודבורה קידר1-2אחותו של אברהם פינטו המכונה ״מכשפה״. הטילה קללה על המשפחה ושפכה עליהם דם לאחר שגילתה שהמשפחה לא מתכוונת לשבת שבעה על הסבא.אלגריה פינטוחוה אורטמן1-3הסבתא, אמה של ויויאן. חכמה ועוקצנית. התגרשה מבעלה אחרי שרדה בה שנים ארוכות על כך שלא הצליחה להרות יותר מפעם אחת.

 דמויות משניות 
שם הדמותשם השחקן/שחקניתעונותתיאור הדמותאליזבת "ליזי"נינט טייב1-3צעירה, יפה, פיקחית, אך רגישה ושבירה. קוראת בקפה ובקלפים. אהבת הנעורים של אביאל. הבת של "השכנה המשוגעת" ולא יודעת מיהו אביה. עוזבת לניו זילנד בסיום עונה 2. הייתה אמורה לעזוב עם אביאל אך בסוף נסעה לבד.סגן שחריערה פלציג1,3קצינה קשוחה, התאהבה באביאל בפנימייה ומכנים זה את זה "חבוד". משפחת זגורי מכנה אותה "מיונז". לא מסתדרת עם מרבית בני הבית ועוזבת את אביאל לאחר סכסוך עם אמו.דוד "דודו" אלמקייסאסף בן לולו1-3בן זוגה של אבישג. נהג משאית תמים וטוב לב אך לא חכם במיוחד. מתקבל ללימודי הוראה.חיים אלבזאורי לייזרוביץ'1-3נרקומן לשעבר שחזר בתשובה וסעד את סבא פינטו. ערמומי ומחפש אהבה. אח של שמרית. נישא למירי בסוף העונה השנייה.שמרית אלבזרונית סטרשנוב1-2אחותו של אלבז. בעלת פיגור שכלי קל. מתרגמת להוריה החירשים. בת זוג של אבישי.ויקיהילי לואיס1-3החברה הטובה של אבישג. בת זוגו של אביתר. מצחיקה וחסרת טאקט.אוטואלכס קרול1-2עובד ממוצא רוסי בפלאפל של אלברט.צ'אומאור זגורי1-2עבריין באר שבעי, קצין לשעבר במיתר של חיל התותחנים. מנסה לקנות את המרכז המסחרי כדי להקים עליו קניון. יוצא עם ליזי בתחילת הסדרה.מרקואבי מצליח1-2יד ימינו של צ'או. נהרג מפיצוץ בסוף עונה 2.חמודלואי נופי1-3בדואי. חייל של צ'או. חבר של אביתר. מחזר אחר מירי אך עוזב אותה כשהיא מספרת שאינה יכולה להרות.דינוזהר שטראוס1-2עובד של צ'או שחוזר לשכונה בעונה השנייה. בן זוג של אבישג, אך נפרדת ממנו לבסוף.אריקאנחל בונני2יד ימינו של דינו. לוחם לשעבר בשייטת 13, מגמגם מעט.מישלג'ודית מרגי1-3אמו של ישראל, בנו של אבי. חוזרת אליו בעונה השנייה. עשירה ומפונקת ממוצא צרפתי. נכנסת מאבי שוב להיריון.ישראלבנימין שובה (1-2) /איתמר פינטו (3)1-3בנם הממזר של אבי ומישל. מפתח קשר מיוחד עם סבו בבר.
דמויות נוספות
שם הדמותשם השחקן/יתעונותתיאורהרבמוריס כהן1-2הרב של השכונה.רוברטז'יל בן דוד1-2חבר ותיק של ויויאן. מאוהב בה ולא מקבל את היותה עם בבר. עוזב את ישראל בסוף העונה השנייה.אדון לוייוסף כרמון2ניצול שואה ממחנה אושוויץ, מכר ותיק של הסבא אברהם פינטו.אלכס איקסשלומי טפיארו1כתב חדשות. ניהל רומן קצר עם אבישג.סגן פיטובסקישלומי בן עטר1סגן מפקד הסוללה של אביאל. נכנס לזוגיות עם שחר לאחר שנפרדה מאביאל.סמ"ר אוחיוןעופר בן שבת1חבר של אביאל והרס"פ בפלוגה.עמימאור הרוש1-2מסורתי, עובד עירייה. הבטיח למירי לעזוב את אשתו אם תיכנס להריון. הודיעה לו (בשקר) שנכנסה להיריון אך הוא עזב אותה. חזר אליה בעונה 2 אך היא דחתה אותו.סא"ל בן חייםבועז קונפורטי1המפקד של אביאל בצבא. אתאיסט. הדיח את אביאל לאחר שגילה ששיקר בדו"ח משטרתי.ליאור נרקיסליאור נרקיס1מופיע בתפקיד עצמו. נותן חסות לתחרות "אש השנה". שר עם אביתר דואט.לירןרון ביטון2חבר של אביר בכיתה. בן זוג של אביגיל. אוהד הפועל.הצדיק מאופקיםדרור קרן2רב מקובל מאופקים. עוזר למירי ונירו.ניר "נירו" שאלתיאליהודה נהרי2בחור ממוצא תימני, עבר טיפול המרה. היה אמור להתחתן עם מירי אך החתונה בוטלה כשהתגלה שהוא הומו.ענת שאלשי לי עטרי2אחותו של ניר. צינית.שוניתנצנת מקונן2בחורה שאביאל פגש במועדון הפורום. מקיים איתה יחסי מין אך לאחר מכן הם מפסיקים לדבר.מקסאבי שניידמן2הבן של דינו מנישואיו הקודמיםיחדרוי קלדרון2חבר כת עדי יהוה.יעל ניבר מדר3בחורה עימה אביתר זגורי מנסה להתחיל בזמן אודישנים לריאליטי.מרסלאריאל סיטבון3בת הזוג של אביאל בפרק הראשון, נפגשו בערב שירה.ז"גואר מוטי גלעדי3בחור צרפתי שאלגריה הכירה בפרק 3 ומאז השניים יוצאים לדייט.בניה- ישראליעקב זדה-דניאל3בחור דתי שמקיים יחסי מין עם מירי בעת טיול עלייה לרגל של נשים למציאת זיווג בטבריה. מתגלה כאבי בנה של מירי לאחר שנכנסה לאחר שנכנסה להריון. חסם את מירי באינסגרם.

 סקירת הסדרה 

 שידור 
העונה הראשונה עלתה לשידור ב-8 באפריל 2014, ושודרה בימי שלישי עד חמישי ב-20:15 בערוץ HOT3 (אולם שידור הבכורה היה למעשה בערוץ HOT Family בשעה 19:15). העונה הסתיימה ב-4 ביוני 2014, והגיעה לשיא במספר ההזמנות ב-VOD של HOT, מעל ל-12 מיליון הזמנות לסדרה.

העונה השנייה עלתה לשידור ב-3 בפברואר 2015, ושודרה בימי שלישי עד חמישי ב-20:00 בערוץ HOT3, ובשידור חוזר בשעה 21:15 בערוץ HOT Plus. העונה הסתיימה ב-1 באפריל 2015, בפרק סיום עונה באורך שיא של 74 דקות.

באוקטובר 2020 הודיע יוצר הסדרה מאור זגורי על העונה השלישית לסדרה שתעסוק בחיי המשפחה בתקופת הקורונה. העונה עלתה לשידור ב-HOT ב-25 בדצמבר 2025. העונה צפויה לסיים את שידוריה ב-12 במרץ 2026.

ביקורת
עם עלייתה לשידור זכתה הסדרה לביקורות חיוביות. באתר Mako נכתב על הסדרה כי היא "אחרי פרק הבכורה עדיין לא ברור אם "זגורי אימפריה" אמורה לגרום לנו לצחוק או לחשוש מהגיבורים שלה, אבל יש בה מספיק יצירתיות סיפורית וכישרון משחק כדי לגרום לנו להסתקרן". באתר ynet נכתב: "ב"זגורי אימפריה" יש אפשרויות בחירה רבות, וברור שכל בחירה היא גם אמירה משמעותית על הזהות, וכמה מהן מוגשות לצופה עם חיוך ציני קטן של היוצר והשחקנים".

העונה השנייה זכתה לביקורות טובות ולאהדה רבה. יום אחרי סיום העונה השנייה נכתב באתר "עכבר העיר": "הדמויות החדשות השתלבו באלגנטיות, המשחק היה מדהים ובכל פרק השתמרה תחושה גבוהה של טריות וכיפיות ומסר תרבותי חשוב לאין שעור".

 פסקול 
"אני עף אלייך" 
השיר "אני עף אלייך" נחשף בעונה הראשונה. הוא נכתב במיוחד עבורה על ידי מאור זגורי, הולחן על ידי דורון מדלי, ומבוצע על ידי ליאור נרקיס. בפרק 16 אביתר נדרש לכתוב שיר חדש תוך שלושה ימים לקראת התחרות, אך מתקשה לעשות זאת. הוא פונה לעזרת בני משפחתו, אך ללא הצלחה: אבי, האח הבכור, נכשל במשימה; אביר, הצעיר שבחבורה, מציע חרוזים מגוחכים שמוצגים כביטוי לרדידות מערכת החינוך, ואביתר עצמו מזהה את הזיוף בהם והכניעה למצלול חסר משמעות. גם אביאל, המייצג את "האליטות החדשות", מתגייס למשימה אך אינו מצליח לסייע. לבסוף, אביתר פונה לאחותו אבישג, שבתחילה מגלה זלזול אך בסופו של דבר מעניקה לו שיעור משמעותי בכתיבת שירה ופזמונאות ושיר פרי עטה. שיר זה מלווה את העלילה לאורך העונה כולה, והפרק הלפני אחרון מוקדש להצלחתו של אביתר בטקס "אש השנה", שבו הוא מופיע עם השיר וזוכה להכרה.

 "אחי" 
"אחי" זהו שיר הנושא של העונה השנייה של הסדרה בהפקתם של אולפני הרצליה. השיר נכתב על ידי מאור זגורי והולחן על ידי אסף צרויה ואבי אוחיון שביצע הזמר עומר אדם יחד עם קליפ לשיר על סט הגג של הסדרה.

קישורים חיצוניים

כתבות

















הערות שוליים

קטגוריה:זוכי פרס האקדמיה לטלוויזיה: תוכניות וסדרות
קטגוריה:HOT3: תוכניות וסדרות
קטגוריה:תוכניות טלוויזיה שמתרחשות בבאר שבע
קטגוריה:HOT: תוכניות וסדרות
קטגוריה:דרמות קומיות ישראליות
קטגוריה:סדרות דרמה משפחתיות ישראליות
קטגוריה:סדרות טלוויזיה על משפחות
קטגוריה:תוכניות טלוויזיה על יהודים ויהדות
קטגוריה:טיפולי המרה בטלוויזיה
קטגוריה:סדרות טלוויזיה ישראליות שעלו לשידור בשנת 2014
קטגוריה:באר שבע: תרבות
קטגוריה:נחלת יהודה